
2026/0026 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 28 iulie 2021 de aprobare a evaluării planului de redresare și reziliență al Lituaniei
CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj] 

având în vedere propunerea Comisiei Europene,
întrucât:
(1)	În urma transmiterii de către Lituania a planului național de redresare și reziliență („PNRR”) la 14 mai 2021, Comisia a propus Consiliului ca acesta să fie evaluat pozitiv. La 28 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] („Decizia de punere în aplicare a Consiliului din 28 iulie 2021”). Decizia de punere în aplicare a Consiliului din 28 iulie 2021 a fost modificată prin Deciziile de punere în aplicare ale Consiliului din 9 noiembrie 2023[footnoteRef:4], 8 octombrie 2024[footnoteRef:5] și 20 iunie 2025[footnoteRef:6]. [3: 	ST 10477/21 INIT; ST 10477/21 ADD 1.]  [4: 	ST 14637/23 INIT; ST 14637/23 COR 1; ST 14637/23 ADD 1.]  [5: 	ST 13498/24 INIT; ST 13498/24 ADD 1.]  [6: 	ST 9588/25 INIT; ST 9588/25 ADD 1; ST 9588/25 ADD 1 COR.
] 

[bookmark: _Hlk130805569](2)	La 19 decembrie 2025, Lituania a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 28 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că, în parte, planul de redresare și reziliență nu mai poate fi realizat din cauza unor circumstanțe obiective. Pe această bază, Lituania a prezentat un plan de redresare și reziliență modificat.
Modificări în baza articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Lituania ca urmare a unor circumstanțe obiective se referă la 69 de (sub)măsuri.
(4)	Lituania a explicat că șase (sub)măsuri nu mai sunt, parțial, realizabile din cauza constrângerilor legate de lanțul de aprovizionare și a unor dificultăți tehnice neprevăzute. Este vorba despre (sub)măsurile A.1.1.7 (Crearea Centrului pentru terapii avansate), A.1.3.2 (Modernizarea centrelor de boli infecțioase), C.1.4.5 (Centrul de excelență TIC), D.1.4.1 (Platforma națională pentru progresul educației și formării profesionale), E.1.2.2 (Creșterea cererii de inovare în Lituania prin exploatarea potențialului achizițiilor publice) și G.1.2.2 (Extinderea domeniului de aplicare și creșterea diversității măsurilor de sprijinire a ocupării forței de muncă). Pe această bază, Lituania a solicitat modificarea (sub)măsurilor respective. Decizia de punere în aplicare a Consiliului din 28 iulie 2021 ar trebui să fie modificată în consecință.
(5)	Lituania a explicat că opt (sub)măsuri nu mai pot fi realizate parțial din cauza unor probleme neprevăzute legate de achizițiile publice sau a unei cereri mai mici decât se preconizase. Este vorba despre (sub)măsurile B.1.2 (Deplasarea fără poluarea mediului), B.1.2.2 (Sprijin pentru achiziționarea de vehicule pentru transportul public cu emisii zero), B.1.2.3 (Instalarea infrastructurii de realimentare a vehiculelor/realimentare cu combustibili alternativi), B.1.2.4 [Sprijin pentru dezvoltarea sectorului combustibililor din surse regenerabile (gaz biometan, biocombustibili lichizi de a doua generație pentru transporturi și hidrogen verde)], B.1.3.3 (Promovarea furnizării de produse și servicii pentru construcții care accelerează renovarea clădirilor), D.1.4.5 (Mai multe oportunități pentru elevi de a avea o profesie), E.1.1.2 (Îmbunătățirea eficienței rețelei de învățământ superior prin perfecționarea misiunilor universităților și colegiilor) și H.1.3.1 (Îmbunătățirea mediului de investiții pentru dezvoltatorii de surse regenerabile de energie). Pe această bază, Lituania a solicitat modificarea (sub)măsurilor respective. Decizia de punere în aplicare a Consiliului din 28 iulie 2021 ar trebui să fie modificată în consecință.
(6)	Lituania a explicat că o (sub)măsură nu mai este parțial realizabilă, din cauza adoptării cu întârziere a legislației UE. Este vorba despre submăsura F.1.7.2 (Crearea unei soluții care să permită transporturile electronice internaționale). Din acest motiv, Lituania a solicitat modificarea (sub)măsurii respective. Decizia de punere în aplicare a Consiliului din 28 iulie 2021 ar trebui să fie modificată în consecință.
(7)	Lituania a explicat că șase (sub)măsuri au fost modificate pentru a pune în aplicare alternative mai bune în scopul atingerii nivelului de ambiție inițial al acestora. Este vorba despre B.1.1.1 (Acțiuni pregătitoare pentru dezvoltarea infrastructurii eoliene offshore), B.1.2.1 (Sprijin pentru achiziționarea de vehicule nepoluante de către sectorul public și întreprinderi și pentru mobilitatea durabilă), B.1.3.4 (Sprijin pentru renovarea mai rapidă a clădirilor în conformitate cu standardele actualizate de renovare a clădirilor), C.1.3 (Servicii orientate către client), E.1.3.2 (Sprijinirea punerii în aplicare a programelor științifice și de inovare bazate pe misiuni în specializarea inteligentă) și H.1.2 (Sprijin pentru achiziționarea de vehicule nepoluante pe căile navigabile interioare). Pe această bază, Lituania a solicitat modificarea (sub)măsurilor respective. Decizia de punere în aplicare a Consiliului din 28 iulie 2021 ar trebui să fie modificată în consecință.
(8)	Lituania a explicat că 44 de (sub)măsuri au fost modificate pentru a pune în aplicare o alternativă mai bună care permite reducerea sarcinii administrative și simplificarea deciziei de punere în aplicare a Consiliului, îndeplinind, în același timp, obiectivele (sub)măsurilor respective. Este vorba de (sub)măsurile A.1.1.8 (Crearea unei colecții reprezentative de date genomice de referință în cadrul proiectului din domeniul sănătății „1+ milion de genomuri”), A.1.1.9 (Crearea unei platforme de competențe pentru profesioniștii din domeniul sănătății), A.1.1.10 (Dezvoltarea unui model de evaluare a calității asistenței medicale), (sub)măsurile A.1.1.11 (Digitalizarea sectorului medical), A.1.2.2 (Resursele umane și capacitatea infrastructurii pentru furnizarea de servicii de îngrijire pe termen lung), A.1.3.3 (Modernizarea unităților medicale de urgență, de resuscitare sau de terapie intensivă din spitalele regionale), B.1.3.2 (Instrumente pentru facilitarea coordonării și a asistenței tehnice pentru renovarea clădirilor), B.1.4 (Menținerea și creșterea capacității de absorbție a GES), C1.1 (Transformarea guvernanței tehnologiei informațiilor publice), C.1.1.a (Transformarea guvernanței tehnologiei informațiilor publice – Dezvoltarea securității cibernetice a statului), C.1.2 (Asigurarea eficacității gestionării datelor și a datelor deschise), C.1.4.1 (Dezvoltarea resurselor tehnologice în limba lituaniană), C.1.4.2 (Digitalizarea și accesibilitatea resurselor culturale), C.1.5.1 (Foaia de parcurs privind tehnologia 5G), C.1.5.2 (Dezvoltarea în continuare a rețelelor de foarte mare capacitate), C.1.5.3 (Inovație în mobilitate), D.1.1.3 (Programul „Școala mileniului”), D.1.1.4 (Consolidarea competențelor personalului pedagogic), D.1.1.5 (Dezvoltarea ecosistemului STEAM), D.1.2 (Accesul la dezvoltarea competențelor și recunoașterea calificărilor pentru adulți), D.1.4.3 (Ucenicie și învățare la locul de muncă), D.1.4.4 (Programul de mobilitate), E.1.2.3 (Promovarea dezvoltării ecosistemului startup-urilor), E.1.2.4 (Promovarea dezvoltării inovării verzi), E.3.1 (Împrumuturi acordate întreprinderilor pentru dezvoltarea de tehnologii verzi și cu valoare adăugată ridicată pentru dezvoltarea industrială), E.1.3.3 (Încurajarea participării oamenilor de știință și a mediului de afaceri la programul UE de cercetare și inovare Orizont Europa și la alte programe internaționale de finanțare), F.1.1.1 (Modernizarea sistemului de management al resurselor umane în sectorul public), F.1.1.2 (Crearea unui sistem centralizat de formare pentru dezvoltarea competențelor în sectorul public), F.1.3.1 (Îmbunătățiri ale cadrului bugetar), F.1.4.4 (Viitori contribuabili cu competențe financiare), F.1.4.5 (Mai multă transparență în sectorul construcțiilor), F.1.5 (Instrumente disponibile întreprinderilor pentru gestionarea riscului de insolvență), F.1.6.1 (Introducerea de noi instrumente de analiză a datelor în cadrul Inspectoratului Fiscal de Stat), F.1.6.2 (Îmbunătățirea calității datelor Inspectoratului Fiscal de Stat și ale altor instituții), F.1.6.5 (Noi instrumente de analiză a datelor și modernizarea sistemelor IT ale autorității vamale), F.1.6.6 (Îmbunătățirea competențelor personalului Inspectoratului Fiscal de Stat și al autorității vamale lituaniene), F.1.8 (Un ghișeu unic pentru plata amenzilor), F.3.1 (Îmbunătățirea achizițiilor publice centralizate), F.3.2 (Capitalizarea și reziliența financiară a Instituției Naționale de Promovare), G.1.1.1 (Studiu privind schema de venit minim și modificările aferente ale legislației), G.1.2.1 (Optimizarea și îmbunătățirea proceselor operaționale ale serviciului de ocupare a forței de muncă, asigurând o orientare sistematică către client), G.3.1.1 (O mai mare integrare a serviciilor de ocupare a forței de muncă, a serviciilor sociale și a altor servicii), H.1.1.1 (Actualizarea și testarea în practică a pachetelor și standardelor de renovare a clădirilor), H.1.1.2 [Sprijin pentru o renovare mai rapidă a clădirilor (extins)]. Pe această bază, Lituania a solicitat modificarea (sub)măsurilor respective. Decizia de punere în aplicare a Consiliului din 28 iulie 2021 ar trebui să fie modificată în consecință.
(9)	În urma scăderii nivelului de punere în aplicare a unui număr de patru (sub)măsuri în conformitate cu articolul 21 din Regulamentul (UE) 2021/241, Lituania a solicitat utilizarea resurselor care au redevenit disponibile ca urmare a scăderii nivelului lor de punere în aplicare pentru a adăuga o nouă măsură și a spori nivelul de punere în aplicare a patru (sub)măsuri. Este vorba de noua submăsură B.1.6. (Transparența informațiilor privind conectarea la rețeaua electrică) și de (sub)măsurile B.1.2 (Deplasarea fără poluarea mediului), F.1.3.5 (Consolidarea instituțiilor naționale de dezvoltare) și H.1.3.2 [Sprijin pentru construirea de instalații care utilizează surse regenerabile de energie (energie solară)]. Pe această bază, Lituania a solicitat adăugarea unei submăsuri și creșterea nivelului de punere în aplicare a acestor trei (sub)măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
Distribuția jaloanelor și a țintelor
(10)	Distribuția jaloanelor și a țintelor în tranșe ar trebui să fie modificată pentru a ține seama de modificările aduse planului și de calendarul orientativ prezentat de Lituania.
Evaluarea Comisiei
(11)	Comisia a evaluat PNRR-ul modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Contribuția la îndeplinirea obiectivelor planului REPowerEU
(12)	În conformitate cu articolul 19 alineatul (3) litera (da) din Regulamentul (UE) 2021/241 și cu criteriul 2.12 din anexa V la acesta, capitolul privind REPowerEU ar urma, potrivit previziunilor, să contribuie în mod eficace în mare măsură (nota A) la securitatea energetică, la diversificarea aprovizionării cu energie a Uniunii, la creșterea gradului de utilizare a surselor regenerabile de energie și a eficienței energetice, la sporirea capacităților de stocare a energiei sau la reducerea necesară a dependenței de combustibilii fosili înainte de 2030, fiind stabilit un grad de ambiție mai ridicat în ceea ce privește (sub)măsura H.1.3.2 (Sprijin pentru construirea de instalații care utilizează surse regenerabile de energie) ca urmare a realocării resurselor eliberate corespunzătoare.
Contribuția la tranziția verde, inclusiv la biodiversitate
(13)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține (sub)măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Cuantumul aferent (sub)măsurilor de sprijinire a obiectivelor climatice reprezintă 38,2 % din alocarea totală aferentă planului de redresare și reziliență modificat și 99,3 % din costurile totale estimate ale (sub)măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este în concordanță cu informațiile incluse în Planul național privind energia și clima pentru perioada 2021-2030.
(14)	În urma modificărilor planului de redresare și reziliență propuse de Lituania, contribuția la obiectivele climatice a crescut de la 37,4 % la 38,2 %. Creșterea contribuției la obiectivele climatice reflectă în mare parte un grad mai ridicat de implementare a (sub)măsurii F.1.3.5. (Consolidarea instituțiilor naționale de dezvoltare), care contribuie în proporție de 100% la obiectivele climatice în urma realocării resurselor eliberate corespunzătoare.
Contribuția la tranziția digitală
(15)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține (sub)măsuri care contribuie în mare măsură (nota A) la tranziția digitală sau la abordarea provocărilor generate de această tranziție. Suma aferentă (sub)măsurilor de sprijinire a obiectivelor digitale reprezintă 23,4 % din alocarea totală a planului de redresare și reziliență modificat, calculată în conformitate cu metodologia prevăzută în anexa VII la regulamentul menționat.
(16)	Contribuția planului de redresare și reziliență modificat la tranziția digitală crește de la 22,1 % la 23,4 %. Această creștere este determinată în principal de extinderea submăsurii B.1.1.2. (Sprijin pentru construirea de spații individuale de depozitare), care contribuie în proporție de 40% la obiectivele digitale, a submăsurii B.1.3.2. (Instrumente pentru facilitarea coordonării și a asistenței tehnice pentru renovarea clădirilor) și a submăsurii C.1.4.5. (Centrul de excelență TIC), care contribuie în proporție de 100% la obiectivele digitale.
Costuri
(17)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la cuantumul costului total estimat al planului de redresare și reziliență este într-o măsură moderată (nota B) rezonabilă și plauzibilă, respectă principiul eficienței costurilor și este proporțională cu impactul economic și social național preconizat. Conform informațiilor furnizate, evaluarea costurilor estimate pentru investițiile revizuite arată că majoritatea costurilor sunt rezonabile și plauzibile, chiar dacă datele furnizate relevă grade diferite de detaliere și de profunzime a calculelor. În plus, modificările estimărilor costurilor pentru măsurile modificate au fost justificate și proporționale și, ca atare, caracterul rezonabil, plauzibil și adițional al finanțării UE, după caz, al acestor estimări ale costurilor nu a fost modificat în comparație cu planul de redresare și reziliență inițial. În sfârșit, cuantumul costurilor totale estimate ale planului de redresare și reziliență este conform cu principiul eficienței costurilor și proporțional cu impactul economic și social național preconizat.
Orice alte criterii de evaluare
(18)	Comisia consideră că modificările prezentate de Lituania nu afectează evaluarea pozitivă a planului de redresare și reziliență formulată în Decizia de punere în aplicare a Consiliului din 28 iulie 2021 în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) literele (a), (b), (c), (d), (db), (g), (h), (j) și (k) din Regulamentul (UE) 2021/241.
Măsuri de sprijinire a operațiunilor de investiții care contribuie la obiectivele platformei Tehnologii strategice pentru Europa (STEP)
(19)	În conformitate cu articolul 4 alineatul (4) din Regulamentul (UE) 2024/795 al Parlamentului European și al Consiliului din 29 februarie 2024 de instituire a platformei „Tehnologii strategice pentru Europa” (STEP)[footnoteRef:7], Lituania a considerat prioritare proiectele cărora le-a fost acordată o marcă de suveranitate în temeiul articolului 4 alineatul (1) din Regulamentul (UE) 2024/795. Cu toate acestea, Lituania a considerat oportun să nu includă în planul de redresare și reziliență modificat niciun proiect căruia i s-a acordat o marcă de suveranitate, deoarece, în urma unei evaluări interne, s-a concluzionat că astfel de proiecte ar fi sprijinite într-un mod mai adecvat prin intermediul fondurilor politicii de coeziune. [7: 	Regulamentul (UE) 2024/795 al Parlamentului European și al Consiliului din 29 februarie 2024 de instituire a platformei Tehnologii strategice pentru Europa (STEP) și de modificare a Directivei 2003/87/CE și a Regulamentelor (UE) 2021/1058, (UE) 2021/1056, (UE) 2021/1057, (UE) nr. 1303/2013, (UE) nr. 223/2014, (UE) 2021/1060, (UE) 2021/523, (UE) 2021/695, (UE) 2021/697 și (UE) 2021/241 (JO L, 2024/795, 29.2.2024, ELI: http://data.europa.eu/eli/reg/2024/795/oj) ] 

Evaluare pozitivă
(20)	În urma evaluării pozitive de către Comisie a planului de redresare și reziliență modificat, prin care s-a constatat că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la regulamentul respectiv, ar trebui să fie stabilite reformele și proiectele de investiții necesare pentru implementarea planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(21)	Costurile totale estimate ale planului de redresare și reziliență modificat al Lituaniei sunt de 3 849 237 823 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Lituania, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:8], cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Lituaniei ar trebui să fie egală cu 2.297.565.464 EUR. Prin urmare, contribuția financiară pusă la dispoziția Lituaniei rămâne neschimbată. [8: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).
] 

(22)	Valoarea contribuției financiare pentru Lituania ar trebui stabilită în conformitate cu articolul 20 din Regulamentul (UE) 2021/241. Cu toate acestea, în temeiul Deciziei de punere în aplicare a Comisiei din 6 mai 2024 privind reducerea cuantumului primei tranșe a sprijinului nerambursabil acordat Lituaniei, adoptată în conformitate cu articolul 24 alineatul (8) din Regulamentul (UE) 2021/241, contribuția financiară a fost redusă cu 8 733 750 EUR, iar Lituania nu poate solicita Comisiei plata acesteia.
Împrumuturi
(23)	Sprijinul sub formă de împrumut pus la dispoziția Lituaniei, în cuantum de 1 551 672 358 EUR, rămâne neschimbat.
(24)	Prin urmare, Decizia de punere în aplicare a Consiliului din 28 iulie 2021 ar trebui modificată în consecință. Din motive de claritate, anexa la Decizia de punere în aplicare a Consiliului din 28 iulie 2021 ar trebui înlocuită în întregime.
(25)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE:
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Lituaniei pe baza criteriilor prevăzute la articolul 19 alineatul (3) din Regulamentul (UE) 2021/241.
Articolul 2 
Modificări
Decizia de punere în aplicare a Consiliului din 28 iulie 2021 de aprobare a evaluării planului de redresare și reziliență al Lituaniei se modifică după cum urmează:
anexa se înlocuiește cu textul anexei la prezenta decizie.
Articolul 3 
Destinatar
Prezenta decizie se adresează Republicii Lituania.
Adoptată la Bruxelles,
	Pentru Consiliu
	Președintele

